OZNAM
V súvislosti s výkonom agendy osvedčovania listín a podpisov na listinách Vám oznamujeme, že sa schválením zákona č. 78/2026 Z. z. o osvedčovaní listín a podpisov na listinách s účinnosťou od 1. septembra 2026 podrobnejšie ustanovujú prípady, kedy sa osvedčenie vykoná alebo nevykoná. 

Žiadateľ pri osvedčovaní preukazuje svoju totožnosť platným občianskym preukazom, cestovným dokladom alebo námorníckou knižkou.
Ak je žiadateľom cudzinec (občan EÚ a Schengenského priestoru), preukazuje svoju totožnosť platným cestovným dokladom (národným dokladom totožnosti alebo pasom).

Osvedčenie sa nevykoná :

-ak osoba nemá platný občiansky prekaz (poškodený občiansky preukaz sa  považuje        

  za neplatný) alebo cestovný doklad (pas)

- ak ide o podpis na listine, ktorá bude použitá v cudzine (výnimkou je 

   Potvrdenie o žití do Českej republiky)

- ak je listina písaná v inom ako štátnom jazyku
- ak ide o pravosť podpisu na nevyplnenom formulári alebo prázdnom liste
- ak je podpis vykonaný mechanicky vytlačením grafického znázornenia Podpisu

Osvedčenie listiny sa nevykoná:
- ak sú na listinách ochranné prvky a pri vyhotovení fotokópie dochádza k ich vymiznutiu  

   (pečate, vodoznak, holografické prvky – napr. vysvedčenia, rodné listy, sobášne listy, 
   úmrtné listy )  - osvedčenie už len u notára 

- ak je listina v inom ako štátnom jazyku (okrem češtiny)

- ak ide o čiastkové osvedčenie (osvedčenie napr. len 1 strany z viacstranovej listiny)

- ak ide o listinu, ktorá sa má použiť v cudzine
- neosvedčujú sa kópie občianskeho preukazu, pasu, služobných preukazov (členský, 
   poľovný, rybársky, zbrojný, vodičský, technický, zdravotný, vojenskej knižky)
- ak ide o zdravotnú dokumentáciu (lekárske správy,...)

- ak ide o mapy, geometrické plány, geodetické informácie
- neosvedčuje sa obsah, správnosť ani pravdivosť skutočností, ktoré sú  na listine

- ak listina nie je originálom
